Një raport i ri sugjeron krijimin e Forcës Mbrojtëse për Kosovën
Jessen-Petersen thotë se vonesa në përcaktimin e statusit të Kosovës është kërcënimi më i madh për sigurinë rajonale
Ndërkohë që Kosova po shkon drejt zgjidhjes së statusit të saj të pasigurt, pas shtatë vjetësh si protektorat i Kombeve të Bashkuara, një studim i organizatës botërore arrin në përfundimin se ky teritor duhet të ketë një forcë mbrojtëse shumë-etnike. Gjenrali britanik në pension Tony Welch thotë se po të supozojmë se Kosova do të bëhet e pavarur, ajo do të ketë nevojë për një forcë të vogël mbrojtëse. Gjeneral Welch, i cili ka një eksperiencë të gjatë me forcat paqeruajtëse në Ballkan, thotë se do të ishte gabim të transformohej garda kombëtare prej pesë mijë trupash, një ish forcë guerrilje e quajtur Trupat Mbrojtëse të Kosovës, në një ushtri kombëtare. Ai thotë se madhësia e kësaj force mbrojtëse duhet të jetë e kufizuar. Gjeneral Welch thotë se forca mbrojtëse e Kosovës duhet të stërvitet dhe të pajiset nga NATO-ja, që është aktualisht përgjegjëse për sigurimin në Kosovë. Me krijimin e një ushtrie kombëtare, thotë gjeneral Welch, Trupat Mbrojtëse të Kosovës, që janë pothusje krejtësisht shqiptare, duhet të shpërndahen. Raporti i plotë për strukturën e sigurimit në Kosovë do të publikohet në muajin dhjetor. Përmbajtja e tij u shqyrtua në një konferencë të organizuar nga Instituti Amerikan i Paqes këtu në Uashington. Ish administratori i Kosovës, Soren Jessen-Petersen, që aktualisht punon në këtë institut, thotë se stabiliteti në Kosovës dhe më gjerë në rajonin e Ballkanit varet nga përcaktimi sa më parë i statusit të Kosovës. I dërguari i Kombeve të Bashkuara në negociatt për statuin pritet të paraqesë raportin e tij që ka të ngjarë të sugjerojë një pavarësi të kushtëzuar, nga fundi i janarit. Shumica shqiptare e Kosovës që përbën 90 përqind të popullatës kërkon pavarësinë, gjë që Serbia e kundërshton. Zoti Jessen-Petersen thotë se gjallërimi ekonomik i Kosovës e kërkon qartësimin e satatusit të saj. Zoti Jessen-Petersen thotë se vonesa është kërcënimi më i madh për sigurinë rajonale. Pjesëmarrës të tjerë në konferencë thanë se Kosova do të jetë e sigurt vetëm kur pakica serbe të jetë e sigurt. Përsëritja e protestave anti-serbe të viit 2004, thanë ata, do të kishte pasoja shkatërrimtare.